ΓΡΑΠΤΗ ΕΡΩΤΗΣΗ P-3081/00

υποβολή: Franoise Grossette (PPE-DE) προς την Επιτροπή

(25 Σεπτεμβρίου 2000)

Θέμα: Ευρωπαϊκός Οικονομικός Χώρος

Συμβιβάζεται προς την Συμφωνία για τον ΕΟΧ, η έγκριση παρέκκλισης που δόθηκε στην Νορβηγία, όσον αφορά τον τομέα των επικίνδυνων ουσιών, για την κατάταξη των πολυακλρυλαμιδίων; Εάν ναι, πώς αιτιολογείται αυτή;

Απάντηση του κ. Patten εξ ονόματος της Επιτροπής

(18 Οκτωβρίου 2000)

Το Αξιότιμο Μέλος του Κοινοβουλίου αναφέρεται στην παρέκκλιση από την οδηγία 67/548/ΕΟΚ του Συμβουλίου της 27ης Ιουνίου 1967 περί προσεγγίσεως των νομοθετικών, κανονιστικών και διοικητικών διατάξεων που αφορούν την ταξινόμηση, συσκευασία και επισήμανση των επικίνδυνων ουσιών(1).

Στο πλαίσιο των διαπραγματεύσεων για τη συμφωνία σχετικά με τον Ευρωπαϊκό Οικονομικό Χώρο (ΕΟΧ) συμφωνήθηκε η εξής παρέκκλιση: τα συμβαλλόμενα μέρη συμφωνούν ότι είναι αναγκαίο να αρχίσουν να εφαρμόζονται από την 1η Ιανουαρίου 1995 οι διατάξεις των κοινοτικών πράξεων για τις επικίνδυνες ουσίες και παρασκευάσματα. [mldr] Στο πλαίσιο της συνεργασίας που θα αρχίσει με τηνπογραφή της παρούσας συμφωνίας προκειμένου να βρεθούν λύσεις στα προβλήματα που εξακολουθούν ναφίστανται, θα γίνει επανεξέταση της κατάστασης εντός του 1994, κατά την οποία θα εξεταστούν και ζητήματα που δεν καλύπτονται από την κοινοτική νομοθεσία. Εάν ένα κράτος της Ευρωπαϊκής Ζώνης Ελευθέρων Συναλλαγών (ΕΖΕΣ) κρίνει απαραίτητη την παρέκκλιση από τις κοινοτικές νομοθετικές πράξεις σχετικά με την ταξινόμηση και επισήμανση, οι πράξεις αυτές δεν ισχύουν στο κράτος αυτό, εκτός αν η Κοινή Επιτροπή ΕΟΧ συμφωνήσει σε διαφορετική λύση.

Ο λόγος για την παρέκκλιση αυτή ήταν ότι οι κανόνες που ίσχυαν τότε στις χώρες ΕΖΕΣ ήταν περισσότερο απαιτητικοί από τους κανόνες της Κοινότητας. Η κατάργηση των κανόνων εκείνων είχε θεωρηθεί ότι θα αποτελούσε ένα βήμα προς τα πίσω, δεδομένου ότι η Κοινότητα προτίθεται να συνεχίσει να επιβάλλει αυστηρότερους κανόνες στο συγκεκριμένο τομέα.

Από την έναρξη ισχύος της συμφωνίας για τον ΕΟΧ, γίνεται επανεξέταση της κατάστασης κάθε δύο περίπου χρόνια, ενώ η τελευταία επανεξέταση πραγματοποιήθηκε το 1998. Η επανεξέταση αυτή κατέληξε σε κοινή δήλωση(2) της Κοινής Επιτροπής για τον ΕΟΧ στις 26 Μαρτίου 1999, όπου η Νορβηγία δήλωνε ότι αποδέχεται το ισχύον κοινοτικό κεκτημένο, με έναρξη ισχύος την 1η Ιανουαρίου 1999, αλλά με παρεκκλίσεις σε ειδικούς τομείς. Συμφωνήθηκε ότι εξακολουθεί να ισχύει ο στόχος της πλήρους εφαρμογής των σχετικών κοινοτικών πράξεων από την 1η Ιανουαρίου 2001. Η νέα επανεξέταση της κατάστασης θα λάβει χώρα εντός του 2000.

Οι παρεκκλίσεις που ισχύουν στη Νορβηγία όσον αφορά την ταξινόμηση των πολυακρυλαμιδίων ως καρκινογόνων ουσιών, αποτέλεσαν αντικείμενο απόφασης του Δικαστηρίου της ΕΖΕΣ στις 14 Ιουνίου 2000. Ηπόθεση αφορούσε την ερμηνεία που πρέπει να δοθεί στις κοινές δηλώσεις που εξέδωσε η Κοινή Επιτροπή ΕΟΧ το 1995 και 1999 για το θέμα αυτό.

Σύμφωνα με την ερμηνεία που έδωσε το Δικαστήριο της ΕΖΕΣ, η διατύπωση της κοινής δήλωσης του 1995 σήμαινε ότι η Νορβηγία, ενώ είχε το δικαίωμα να ταξινομεί ορισμένες ουσίες ως καρκινογόνες, δεν μπορούσε να τοποθετεί ετικέτες στα πολυακρυλαμίδια με τρόπο διαφορετικό απ’ αυτόν που προβλέπεται στην οδηγία 67/548/ΕΟΚ περί επικινδύνων ουσιών και στην οδηγία 88/379/ΕΟΚ του Συμβουλίου της 7ης Ιουνίου 1988 για την προσέγγιση των νομοθετικών, κανονιστικών και διοικητικών διατάξεων των κρατών μελών που αφορούν την ταξινόμηση, τη συσκευασία και την επισήμανση των επικίνδυνων παρασκευασμάτων(3). Επίσης, το Δικαστήριο ανέφερε ότι, κατά παρέκκλιση μιας από τις θεμελιώδεις αρχές της συμφωνίας για τον ΕΟΧ, δηλαδή της αρχής της ελεύθερης κυκλοφορίας των αγαθών, η διατύπωση που περιλαμβάνεται στην κοινή δήλωση πρέπει να ερμηνευτεί με τη στενή έννοια. Η διατύπωση της κοινής δήλωσης του 1999 είναι ίδια με τη διατύπωση της κοινής δήλωσης του 1995, αλλά με την προσθήκη του ότι η Νορβηγία μπορεί να εφαρμόζει διαφορετικές διατάξεις για τις ξένες προσμίξεις, τα πρόσθετα ή τα επιμέρους συστατικά, σε ό,τι αφορά τις ουσίες που έχουν χαρακτηριστεί ως καρκινογόνες. Το Δικαστήριο της ΕΖΕΣ αποφάσισε ότι, σύμφωνα με την κοινή δήλωση, η Νορβηγία μπορεί να καθορίζει τους δικούς της κανόνες επισήμανσης για τα όρια συγκέντρωσης των καρκινογόνων ουσιών που περιέχονται ως ξένες προσμίξεις σε άλλες ουσίες.

(1) ΕΕ B 196 της 16.8.1967.

(2) ΕΕ C 185 της 1.7.1999.

(3) ΕΕ L 187 της 16.7.1988.